... और यहां कूद कर लाना होता है पेयजल
कहीं नाक से ऊपर जा रहा है पानी, कहीं पीने के लिए भी तरसे लोग
यहां डूब कर जाना होता है खेतों तक
एकतरफ सरकार गांव-गांव ढाणी-ढाणी में सड़क पुलियां नालियां बनाकर विकास का दावा कर रही है। दूनी तहसील क्षेत्र के अंतिम छोर भरनी के पास बसा जग्त्या गांव के ग्रामीणों को पंचायत मुख्यालय खेत-कुओं तक आने-जाने के लिए नाले के पानी में से निकलकर अपनी जान जोखिम में डालनी पड़ रही है। पानी में निकलने के दौरान अब तक दो महिलाएं अपनी जान गंवा चुकी हैं। आज भी भीषण सर्दी के बावजूद भी महिलाओं पुरुषों को इस पानी में से होकर खेतों पर चारा, पानी लेने जाना पड़ता है। इनकी इस मुसीबत का कारण बना है मोतीसागर बांध के एक बड़े नाले पर बना एनिकट। एनिकट के कारण पानी गांव में चार किमी तक फैला हुआ है। गांव से देवड़ावास पंचायत मुख्यालय जाने वाले रास्ते पर मोतीसागर बांध से एक बडा़ नाला रहा है। जो बनास नदी तक जाता है। इस नाले पर देवली पंचायत समिति 12 फीट ऊंचे एनिकट का निर्माण करवा दिया। एनिकट लबालब होने के कारण गांव के चारों तरफ लबालब पानी भरा रहता है। यहां के ग्रामीणों को पंचायत मुख्यालय देवड़ावास या आसपास के खेतों में जाने वाले किसानों को इस करीब 5 फीट गहरे पानी में से होकर अपनी जान जोखिम में डालते हुए आना-आना पड़ता है। इसके अलावा देवड़ावास जाने के लिए निजी साधन से 18-20 किमी दूरी तय करनी पड़ती है।
पुलिया बनाने का प्रस्ताव भेजा है
^ग्रामपंचायत द्वारा जग्त्या नाले पर पुलिया निर्माण के लिए प्रस्ताव बनाकर सरकार के पास भिजवा दिया गया है। -पुष्पा देवी, सरपंच, ग्राम पंचायत देवड़ावास।
दो गांवों के ग्रामीण हो चुके हैं आमने-सामने
देवड़ावासग्राम पंचायत के जग्त्या के ग्रामीणों ने बताया कि जग्त्या आमली के बीच बने इस एनिकट की ऊंचाई कम करने को लेकर कई बार ग्रामीण एनिकट पर पहुंचे। मगर आमली गांव के लोगों के विरोध के कारण दोनों गांव के लोग कई बार आमने-सामने हो गए, जिन्हें पुलिस प्रशासन द्वारा समझाना पड़ा। इस समस्या के निराकरण के लिए सांसद, विधायक, कलेक्टर, बीडीओ तक से कई बार गुहार लगा चुके हैं। मगर कोई सुनवाई नहीं होती। जिसके चलते ग्रामीणों, महिलाऔ बच्चों को जान जोखिम में डालकर नाला पार करके पंचायत मुख्यालय खेत तक जाना पड़ता है।
दूनी। जान जाखिम में डालकर चारा लेकर आती महिलाएं।
डूब चुकी हैं दो महिलाएं कई पशु
नालापार करने के दौरान अब तक दो महिलाओं की डूबने से मौत हो चुकी है। कई महिलाओं को भी डूबने जैसे हालातों का सामना करना पड़ चुका है। पशुओं के साथ तो आए दिन डूबने जैसी घटनाएं होती रहती हैं। नाला पार करने के दौरान परिवार के एक सदस्य को नाले पर खड़ा रहना पड़ता है। नाला पार कर दूसरी तरफ जाने-आने से पहले दो जोड़ी कपड़े साथ रखने की मजबूरी भी बनी हुई है।
पीपलू . हमिरियामें पेयजल प्वाइंट बंद होने से स्कूल की दीवार कूदकर अंदर से पानी लाते हुए ग्रामीण
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva